**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SUTIKIMO PRIIMTI DOVANOJAMĄ VIEŠOSIOS ĮSTAIGOS** **NEPTŪNO KREPŠINIO KLUBO DALININKŲ KAPITALO DALĮ savivaldybės nuosavybėn**

2020 m. spalio 13 d. Nr. T1-273

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos viešųjų įstaigų įstatymo 13 straipsnio 3, 4 dalimis ir Viešosios įstaigos Neptūno krepšinio klubo įstatų, Juridinių asmenų registre įregistruotų 2020 m. vasario 14 d., 20 punktu, Klaipėdos miesto savivaldybės taryba nusprendžia:

1. Sutikti priimti Klaipėdos miesto savivaldybės nuosavybėn viešosios įstaigos Neptūno krepšinio klubo (juridinio asmens kodas 141810521, buveinės adresas: Taikos pr. 61A, Klaipėda) dovanojamą šios įstaigos dalininkų kapitalo 1/20 dalį.

2. Įgalioti Klaipėdos miesto savivaldybės administracijos direktorių sudaryti dovanojimo sutartį ir atlikti visus reikalingus veiksmus dovanai priimti.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto skyriaus vyriausioji specialistė

Alina Mikalauskė, tel. 39 60 41

2020-09-10